CELEX: 
Language: da
Date: 2020-10-14 00:00:00
Title: KOMMISSIONENS DELEGEREDE FORORDNING (EU) …/… om ændring af Rådets forordning (EU) 2017/1939 for så vidt angår de kategorier af operationelle personoplysninger og de kategorier af registrerede, hvis operationelle personoplysninger må behandles af Den Europæiske Anklagemyndighed i fortegnelsen over sagsakter

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Den Europæiske Anklagemyndighed ("EPPO") blev oprettet ved Rådets forordning (EU) 2017/1939 af 12. oktober 2017
                  1
                for at efterforske, retsforfølge og dømme gerningsmænd og medvirkende til strafbare handlinger, der skader Unionens finansielle interesser. For at nå sine mål anvender EPPO et sagsstyringssystem ("CMS"), der bør indrettes, ejes og forvaltes af EPPO. Oplysningerne i CMS bør omfatte oplysninger om mulige lovovertrædelser, der henhører under EPPO's kompetence, samt oplysninger fra sagsakterne, også når disse er afsluttet. CMS skal administreres og forvaltes i overensstemmelse med bestemmelserne i Rådets forordning (EU) 2017/1939 og i EPPO's forretningsorden. 
            
            
               CMS skal, foruden et register med oplysninger indhentet af EPPO i overensstemmelse med artikel 24 i Rådets forordning (EU) 2017/1939, og alle oplysninger fra de sagsakter, der er lagret elektronisk i CMS, indeholde en fortegnelse over alle sagsakter. Fortegnelsen må ikke indeholde andre operationelle personoplysninger end de oplysninger, der er nødvendige for at identificere sager eller etablere forbindelser mellem forskellige sagsakter. Kommissionen har beføjelse til at vedtage delegerede retsakter med henblik på at opstille en liste over kategorier af operationelle personoplysninger og kategorier af registrerede, hvis operationelle personoplysninger må behandles i fortegnelsen. Denne liste indsættes i et bilag til Rådets forordning (EU) 2017/1939. Med denne delegerede forordning vedtager Kommissionen bilaget til Rådets forordning (EU) 2017/1939. 
            
            
               Med hensyn til de kategorier af registrerede, hvis operationelle personoplysninger må behandles i fortegnelsen, henvises der i bilaget til mistænkte eller tiltalte i en straffesag, der er rejst af EPPO, og til personer, der er dømt i forlængelse af en straffesag, samt deres kontakt- eller ledsagepersoner. Det dækker også de fysiske personer, der har anmeldt eller er ofre for lovovertrædelser, der henhører under EPPO's kompetence. Valget af de kategorier af operationelle personoplysninger, der må behandles i fortegnelsen, er sket på en måde, der sikrer en tilfredsstillende balance mellem de registreredes databeskyttelsesrettigheder og effektiviteten i EPPO's efterforskning og retsforfølgning. 
            
            
               I henhold til artikel 51 i Rådets forordning (EU) 2017/1939 skal der sondres klart mellem operationelle personoplysninger om forskellige kategorier af registrerede. Derfor er listen over kategorier af operationelle personoplysninger vedrørende tiltalte, mistænkte og dømte personer længere end listen over personlige kontakter eller ledsagepersoner og personer, der har anmeldt eller er ofre for lovovertrædelser, der skader Unionens finansielle interesser. Disse lister kan opdateres i fremtiden for at tage hensyn til udviklingen inden for informationsteknologi og i informationssamfundet.
            
            
               2.HØRINGER FORUD FOR RETSAKTENS VEDTAGELSE
            
            
               Forud for vedtagelsen af denne retsakt hørte Kommissionen den gruppe af eksperter bestående af repræsentanter for medlemsstaterne, som blev oprettet i overensstemmelse med artikel 20, stk. 4, i Rådets forordning (EU) 2017/1939. Kommissionen hørte også Den Europæiske Tilsynsførende for Databeskyttelse den 3. juli 2020 og offentliggjorde udkastet til delegeret forordning den 6. august 2020 for at indhente synspunkter fra offentligheden. 
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 44, stk. 4, i Rådets forordning (EU) 2017/1939, skal CMS indeholde følgende: (aet register med oplysninger indhentet af EPPO i overensstemmelse med artikel 24 i Rådets forordning (EU) 2017/1939, herunder enhver afgørelse vedrørende disse oplysninger, b) en fortegnelse over alle sagsakter og c) alle oplysninger fra de sagsakter, der i overensstemmelse med artikel 45, stk. 3, i Rådets forordning (EU) 2017/1939er opbevaret elektronisk i CMS. I henhold til artikel 49, stk. 3, i Rådets forordning (EU) 2017/1939 har Kommissionen beføjelse til at vedtage delegerede retsakter med henblik på at opstille en liste over kategorier af operationelle personoplysninger og kategorier af registrerede, hvis operationelle personoplysninger må behandles i fortegnelsen. Med denne delegerede forordning udøver Kommissionen denne beføjelse i overensstemmelse med artikel 115 i Rådets forordning (EU) 2017/1939, der bestemmer, at beføjelsen til at vedtage delegerede retsakter, jf. artikel 49, stk. 3, i Rådets forordning (EU) 2017/1939 tillægges Kommissionen for en ubegrænset periode fra den 20. november 2017 og kan tilbagekaldes af Europa-Parlamentet eller Rådet på de deri anførte betingelser. 
            
            
               Med henblik på Rådets forordning (EU) 2017/1939 forstås ved "operationelle personoplysninger" alle personoplysninger, der behandles af EPPO til de formål, der er fastsat i artikel 49, stk. 1, i Rådets forordning (EU) 2017/1939, dvs. følgende: a) strafferetlig efterforskning og retsforfølgning, der foretages i medfør af Rådets forordning (EU) 2017/1939, eller b) udveksling af oplysninger med de kompetente myndigheder i EU-medlemsstaterne og andre EU-institutioner, -organer, -kontorer og -agenturer i overensstemmelse med Rådets forordning (EU) 2017/1939 eller c) samarbejde med tredjelande og internationale organisationer i overensstemmelse med Rådets forordning (EU) 2017/1939. 
            
            
               I betragtning af den eksisterende EU-lovgivning om databeskyttelse, særlig forordning (EU) 2016/679 (den generelle forordning om databeskyttelse)
                  2
                og direktiv (EU) 2016/680
                  3
               , er valget af kategorier af operationelle personoplysninger foretaget på en måde, der begrænser interferensen med de registreredes ret til databeskyttelse til behandling af oplysninger, der er forholdsmæssig i forhold til og nødvendig for formålet med behandlingen af disse oplysninger. Derfor indeholder denne delegerede retsakt i overensstemmelse artikel 51 i Rådets forordning (EU) 2017/1939 en længere liste over kategorier af operationelle personoplysninger, der må behandles i fortegnelsen, når de vedrører mistænkte eller tiltalte personer eller personer, der er blevet dømt for lovovertrædelser, der skader Unionens finansielle interesser, snarere end deres personlige kontakter eller ledsagepersoner og fysiske personer, der har anmeldt eller er ofre for lovovertrædelserne. Behandlingen i fortegnelsen af operationelle personoplysninger vedrørende personlige kontakter, ledsagepersoner, ofre og anmeldende personer bør begrænses til, hvad der er nødvendigt og forholdsmæssigt for, at EPPO kan udføre sin efterforskning og retsforfølgning. Under alle omstændigheder er det fastsat i artikel 49, stk. 5, i Rådets forordning (EU) 2017/1939, at EPPO skal behandle operationelle personoplysninger på en sådan måde, at det kan fastslås, hvilken myndighed der har meddelt oplysningerne, eller hvorfra oplysningerne hidrører.
            
            
               KOMMISSIONENS DELEGEREDE FORORDNING (EU) …/…
            
            
               af 14.10.2020
            
            
               om ændring af Rådets forordning (EU) 2017/1939 for så vidt angår de kategorier af operationelle personoplysninger og de kategorier af registrerede, hvis operationelle personoplysninger må behandles af Den Europæiske Anklagemyndighed i fortegnelsen over sagsakter
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed
                  4
               , særlig artikel 49, stk. 3, og 
            
            
               ud fra følgende betragtninger:
            
         
         
            
               (1) 
                     Den Europæiske Anklagemyndighed ("EPPO") blev oprettet for at efterforske, retsforfølge og dømme gerningsmænd og medvirkende til strafbare handlinger, der skader Unionens finansielle interesser.
            
            
               (2)
                     EPPO's sagsstyringssystem omfatter en fortegnelse over alle sagsakter. Fortegnelsens operationelle personoplysninger er begrænset til de oplysninger, der er nødvendige for at identificere sager eller etablere forbindelser mellem forskellige sagsakter. 
            
            
               (3) 
                     Det bør derfor fastslås, hvilke kategorier af operationelle personoplysninger og hvilke kategorier af registrerede, hvis operationelle personoplysninger kan behandles i fortegnelsen. 
            
            
               (4)
                     Forordning (EU) 2017/1939 bør ændres i overensstemmelse hermed.
            
            
               (5)
                     Den gruppe af eksperter, der er omhandlet i artikel 20, stk. 4, i forordning (EU) 2017/1939, blev hørt den 8. maj 2020.  
            
            
               (6)
                     Den Europæiske Tilsynsførende for Databeskyttelse afgav udtalelse den 31. juli 2020 —
            
            
               VEDTAGET DENNE FORORDNING:
            
            
               Artikel 1
            
            
               I forordning (EU) 2017/1939 indsættes teksten i bilaget til denne forordning som et bilag.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende. 
            
            
               Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            
            
               Udfærdiget i Bruxelles, den 14.10.2020.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 283 af 31.10.2017, s. 1.
               
               
                  
                     (2)
                  
                        EUT L 119 af 4.5.2016, s. 1. 
               
               
                  
                     (3)
                  
                        EUT L 119 af 4.5.2016, s. 89. 
               
               
                  
                     (4)
                  
                        EUT L 283 af 31.10.2017, s. 1.
               
            
      
    ---documentbreak--- 
      
         
         
            
               BILAG 
            
            
            
               BILAG
            
            
                Kategorier af registrerede og kategorier af operationelle personoplysninger som omhandlet i artikel 49, stk. 3
            
            
               A. Kategorier af registrerede, hvis operationelle personoplysninger kan behandles i fortegnelsen:
            
            
               (a)mistænkte eller tiltalte personer i straffesager indledt af EPPO
            
            
               (b)personer, der er dømt i forlængelse af straffesager indledt af EPPO
            
            
               (c)fysiske personer, der har anmeldt eller er ofre for lovovertrædelser, der henhører under EPPO's beføjelser
            
            
               (d)personlige kontakter eller ledsagepersoner til en af de i litra a) og b) nævnte personer.
            
            
            
               B. Kategorier af operationelle personoplysninger vedrørende de kategorier af registrerede, der er nævnt i afsnit A, litra a) og b), og som kan behandles i fortegnelsen
            
            
               (a)efternavn, pigenavn, fornavne og eventuelle kaldenavne eller påtagede navne
            
            
               (b)fødselsdato og fødested
            
            
               (c)nationalitet
            
            
               (d)køn
            
            
               (e)bopæl, profession og opholdssted
            
            
               (f)socialsikringsnummer, id-numre, kørekort, id-dokumenter, pasoplysninger, told- og skatteregistreringsnumre
            
            
               (g)beskrivelse af de påståede lovovertrædelser, datoen, hvor de blev begået, og deres kategorisering 
            
            
               (h)information om juridiske personer med tilknytning til identificerede eller identificerbare personer, der er genstand for en undersøgelse hos Den Europæiske Anklagemyndighed
            
         
         
            
               (i)mistanke om medlemskab af en kriminelle organisation
            
            
               (j)oplysninger om bankkonti o. lign.
            
            
               (k)telefonnummer, SIM-kortnummer, e-mailadresse, IP-adresser samt konto- og brugernavne, der benyttes på onlineplatforme 
            
            
               (l)køretøjsregistreringsdata
            
            
               (m)identificerbare aktiver, der ejes eller benyttes af personen, f.eks. kryptoaktiver og fast ejendom
            
            
            
               C. Kategorier af operationelle personoplysninger vedrørende de kategorier af registrerede, der er nævnt i afsnit A, litra c), og som kan behandles i fortegnelsen, begrænset til, hvad der er nødvendigt og forholdsmæssigt, for at EPPO kan udføre sin efterforskning og retsforfølgning:
            
            
               (a)efternavn, pigenavn, fornavne og eventuelle kaldenavne eller påtagede navne
            
            
               (b)fødselsdato og fødested
            
            
               (c)nationalitet
            
            
               (d)køn
            
            
               (e)bopæl, profession og opholdssted
            
            
               (f)id-numre, id-dokumenter og pasoplysninger
            
            
               (g)beskrivelse af de lovovertrædelser, der involverer eller er blevet anmeldt af den berørte person, datoen, hvor de blev begået, og deres kategorisering
            
            
            
               D. Kategorier af operationelle personoplysninger vedrørende de kategorier af registrerede, der er nævnt i afsnit A, litra d), og som kan behandles i fortegnelsen, begrænset til, hvad der er nødvendigt og forholdsmæssigt, for at EPPO kan udføre sin efterforskning og retsforfølgning:
            
            
               (a)efternavn, pigenavn, fornavne og eventuelle kaldenavne eller påtagede navne
            
            
               (b)fødselsdato og fødested
            
            
               (c)nationalitet
            
            
               (d)køn
            
         
         
            
               (e)bopæl, profession og opholdssted
            
            
               (f)id-numre, id-dokumenter og pasoplysninger